钦定古今图书集成/明伦汇编/官常典/第638卷 > 《慰劳雍州诏》前人
## 钦定古今图书集成/明伦汇编/官常典/第638卷 > 《慰劳雍州诏》前人

《皇帝》谢镇军、宁蛮二府、雍州文武士庶等：夫忠为令
德，或感慨杀躯，信实美行，或殉义蹈节。而沈攸之小
竖，反复称逆西藩，袁粲、刘秉，潜使相扇，遂拥据石头，
并图庙社。粲、秉既从王宪，苍黎同庆。攸之孤州蚁聚，
势必烬灭。刺史张敬，义气云腾，秣马星驱，全羽十万，
殄兹氛鲸，曾不旋踵。彼州南阳白水，将相遗风，忠烈
之士，霜戈电发。但戎车暂动，念原未宁，冬寒，卿皆无
恙。